2020. január 5.

Jelentős előrelépés a körforgásos gazdaság és a klímavédelem terén

A Henkel csaknem 700 millió, 100%-ban újrahasznosított műanyagból készült flakont dobott piacra Európában

A Henkel fontos mérföldkőhöz érkezett a fenntartható csomagolás iránti elkötelezettségében: A vállalat Európában eddig csaknem 700 millió, 100 százalékban újrahasznosított műanyagból készült flakont használt fel Laundry & Home Care termékeihez, melyből több mint 400 milliót csak 2020-ban. Az újrahasznosított anyag a fogyasztói felhasználás utáni hulladékból származik, ideértve a Social Plastic®-ot, ami [a Henkel és a Plastic Bank együttműködéséből](https://www.henkel.com/sustainability/sustainable-packaging/plastic-bank-partnership) jött létre. Az újrahasznosított anyagokból készült csomagolások számának növelésével a Henkel nemcsak a körforgásos gazdasághoz járul hozzá, hanem a klímavédelemhez is: Az újrahasznosított PET szén-dioxid-kibocsátása csaknem 80 százalékkal alacsonyabb, mint a szűz műanyagé.

„A Henkelnél a fenntartható csomagolási megoldásokra összpontosítunk, és az értéklánc mentén [a körforgásos gazdaságot támogatjuk,](https://www.henkel.com/spotlight/features/driving-progress-toward-a-circular-economy) mert fogyasztási cikkek gyártójaként elkötelezettek vagyunk amellett, hogy felelősségteljesen járjunk el. A teljes portfóliónkban növeljük az újrahasznosított anyagok mennyiségét, és sok csomagolás már tartalmaz újrahasznosított műanyagot. A kiváló minőségű újrahasznosított anyagok korlátozott elérése miatt azonban nem mindig lehetséges a 100%-os megvalósítás. Ennek ellenére jelentősen megnöveltük a 100 százalékban újrahasznosított műanyagból készült flakonokkal rendelkező fogyasztási cikkek számát. A 700 milliós határ elérése egyszerre nagy eredmény és motiváció erőfeszítéseink további fokozására” – mondta Abdullah Khan, Laundry & Home Care fenntartható csomagolásáért felelős vezető.

**Fogyasztási cikkek fenntartható csomagolása**

Számos Henkel márka és termékkategória használ 100%-ban újrahasznosított műanyagból készült csomagolást. A Henkel európai Laundry & Home Care üzletágában a legtöbb PET-palackot már 100%-ban újrahasznosított anyaggá alakították. Ide tartoznak a mosogatáshoz, tisztításhoz, öblítéséhez és mosáshoz kapcsolódó Pril, Mir, Pur, Somat, Bref, Biff, Sidolin, Clin, Silan és Vernel márkák - egyes országokban azonos termékek más néven ismertek - műanyag flakonjai. Például, a ProNature termékcsalád PET-flakonjai 100%-ban újrahasznosított műanyagból készülnek és 50 százalékuk Social Plastic®.

A Henkel és a Plastic Bank közötti partnerségből származó Social Plastic® hozzájárul a környezeti és a társadalmi ügyekhez egyaránt: A műanyagot működőképes újrahasznosítási infrastruktúrával nem rendelkező országokban szegénységben élő emberek gyűjtik össze mielőtt azok óceánokba vagy vízi utakba kerülnének.

Előrelépés történt a Beauty Care portfólióban is: A Henkel haj- és testápolási márkája, [a Nature Box volt az első, amely éppen a közelmúltban vezette be a Social Plastic®-et](https://www.henkel.com/press-and-media/press-releases-and-kits/2020-10-23-henkel-advances-sustainable-packaging-in-its-beauty-care-portfolio-1125356), mint csomagolóanyagot teljes flakon portfóliójához: A Nature Box összes flakonja 98%-ban Social Plastic®-ből készül és a Henkel jelenleg azon dolgozik, hogy a maradék 2 százalékos szűz műanyagot is újrahasznosított anyaggal cserélje. Ennek érdekében a vállalat már tesztel egy Social Plastic®-ot tartalmazó színhordozót.

**Henkel célok a fenntartható csomagolás és klímavédelme terén**

A fogyasztói felhasználás utáni újrahasznosított műanyagok használata a [Henkel 2025-re vonatkozó csomagolási célkitűzéseinek fontos pillére](https://www.henkel.hu/fenntarthatosag/fenntarthato-csomagolas). Azon ambiciózus célkitűzésünkön dolgozunk, hogy 2025-ig 50%-kal csökkentsük a fosszilis forrásokból származó szűz műanyagok mennyiségét fogyasztási termékeink csomagolásában. Ezt úgy kívánjuk elérni, hogy 2025-re az újrahasznosított műanyag arányát több mint 30%-ra növeljük, csökkentjük a teljes műanyag mennyiségét és egyre inkább bioalapú műanyagot használunk. Ezenkívül a Henkel által használt csomagolóanyagok 100%-a újrahasznosítható vagy újrafelhasználható lesz\*. A Henkel továbbá hozzá kíván járulni ahhoz, hogy elkerüljük a műanyag hulladékok környezetbe jutását. Ennek elérése érdekében a Henkel támogatja például a hulladékgyűjtési és újrafeldolgozási kezdeményezéseket.

„A fenntartható csomagolási megoldások nemcsak a műanyaghulladék globális kihívásait kezelik, hanem hozzájárulnak a klímavédelmi célkitűzéseinkhez is. 2040-re [a Henkel célja, hogy klíma-pozitív vállalattá váljon.](https://www.henkel.hu/fenntarthatosag/kl%C3%ADma-pozitivva-valas) Egyre több újrahasznosított műanyagot használunk fel, s ezáltal tovább csökkentjük szén-dioxid-kibocsátásunkat, és így haladunk a fenntartható fejlődés felé” – teszi hozzá Abdullah Khan.

\*Kivéve azokat a ragasztó termékeket, amelyekben a maradékanyagok befolyásolhatják az újrahasznosíthatóságát vagy szennyezik az újrahasznosítási folyamatokat.

**A Henkel fenntarthatósági stratégiájáról, céljairól és tevékenységeiről szóló további információkért látogasson el a** [**www.henkel.com/sustainability**](http://www.henkel.com/sustainability) **illetve a** [**https://www.henkel.hu/fenntarthatosag**](https://www.henkel.hu/fenntarthatosag) **oldalakra.**

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaival számos piacon és kategóriában vezető szerepet tölt be, szerte a világon. Az 1876-ban alapított Henkel több mint 140 éves sikert tudhat maga mögött. A Henkel 2019-ben több mint 20 milliárd euró árbevételt és több mint 3,2 milliárd euró korrigált üzemi eredményt ért el. A Henkel világszerte több mint 52 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és azonos értékek egyesítenek. Mint a fenntarthatóság terén elismert vezető vállalat a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

**Kapcsolatok**

Jennifer Ott Hanna Philipps

Telefon: +49 211 797-2756 +49 211 797-3626

E-mail: jennifer.ott@henkel.com hanna.philipps@henkel.com

Henkel AG & Co. KGaA

Henkel Magyarország Kft.

Vállalati kommunikáció

Dispiter Dorottya

Telefon: 1 372 5555

E-mail: vallalati.kommunikacio@henkel.com

[www.henkel.hu](http://www.henkel.hu)